Hominidi - Wikipedija

# Hominidi

### Izvor: Wikipedija

Hominidi su svi članovi biološke porodice Hominidae ("veliki čovjekoliki majmuni"), uključujući izumrle i živuće ljude, čimpanze, gorile i orangutane. (Ova je klasifikacija više puta bila preuređivana u posljednjih nekoliko desetljeća. Pogledajte članke Hominidae i povijest taksonomije hominoida.)

Ovaj primatološki pojam lako se brka s drugim, vrlo sličnim riječima:

- Hominoid je pripadnik natporodice Hominoidea: živući pripadnici su mali čovjekoliki majmuni (giboni) i veliki čovjekoliki majmuni.
- Hominid je pripadnik porodice Hominidae: svi veliki čovjekoliki majmuni.
- Hominine je pripadnik potporodice Homininae: gorile, čimpanze, ljudi.
- Hominin je pripadnik tribusa Hominini: čimpanze i ljudi
- Hominan je pripadnik podtribusa Hominina: ljudi i njihovi izumrli srodnici.
- Humanoid je neodređeno čovjekoliko biće.

Određene morfološke značajke još uvijek se obično koriste (iako neispravno) u prilog predodžbi po kojoj bi hominid trebao označavati samo ljude i ljudske pretke, naime dvonoštvo i veliki mozgovi. Te točke razdvajanja između ljudskih bića i ostalih velikih majmuna su važne, ali nas taksonomijski ne odvajaju u zasebne porodice. Genetika, više nego morfologija, je ključni način provjere povezanosti i u tom bi smislu ljudi i ostali veliki čovjekoliki majmuni trebali pripadati istoj porodici. I doista, izrazi hominid i "veliki čovjekoliki majmun" sada zapravo imaju jednako značenje. Međutim, antropolozi taj izraz upotrebaljavaju u smislu ljudi i njihovih izravnih i gotovo-izravnih predaka, usprkos promjenama u shvaćanju taksonomije hominoida do kojih je došlo u posljednjim desetljećima.

Dobavljeno iz "http://hr.wikipedia.org../../../h/o/m/Hominidi.html"

Kategorija: Čovjekoliki majmuni

##### Views

- Članak
- Razgovor
- Trenutna inačica

##### Traži